MT
13.3.2023
Il-Ġurnal Uffiċjali tal-Unjoni Ewropea
C 94/21
Talbiet — tannulla d-digriet tal-Qorti Ġenerali (It-Tmien Awla) tas-7 ta’ Ottubru 2022, mogħti fil-kawża OG et vs Il-Kummissjoni, T-101/22, mhux ippubblikat, EU:T:2022:661; — jekk il-Qorti tal-Ġustizzja tqis li l-istat tat-tilwima jkun jippermetti dan, filwaqt li tidħol fil-mertu tal-kawża, tilqa’ t-talbiet imressqa fl-ewwel istanza u għaldaqstant tannulla l-Artikolu 1 tar-Regolament Delegat tal-Kummissjoni (UE) 2021/2288 tal-21 ta’ Diċembru 2021 li jemenda l-Anness tar-Regolament (UE) 2021/953 tal-Parlament Ewropew u tal-Kunsill fir-rigward tal-perjodu ta’ aċċettazzjoni taċ-ċertifikati tat-tilqim maħruġa fil-format taċ-Ċertifikat COVID Diġitali tal-UE li jindika t-tlestija tas-serje primarja tat-tilqim (1) u tannulla wkoll l-Artikoli 1 sa 3 tar-Regolament Delegat tal-Kummissjoni (UE) 2022/503 tad-29 ta’ Marzu 2022 li jemenda r-Regolament (UE) 2021/953 tal-Parlament Ewropew u tal-Kunsill fir-rigward tal-eżenzjoni tal-minorenni mill-perjodu ta’ aċċettazzjoni taċ-ċertifikati tat-tilqim maħruġa fil-format taċ-Ċertifikat COVID Diġitali tal-UE (2). — sussidjarjament, jekk il-Qorti tal-Ġustizzja tqis li l-istat tat-tilwima ma jippermettilhiex tidħol fil-mertu tal-kawża, tibgħat lura l-kawża lill-Qorti Ġenerali sabiex din tiddeċiedi fuq it-talbiet imressqa fir-rikorsi għal annullament ippreżentati fl-ewwel istanza. — tikkundanna lill-Kummissjoni Ewropea tbati l-ispejjeż tal-proċeduri tal-ewwel istanza u tal-proċeduri ta’ appell.
Aggravji u argumenti prinċipali Insostenn tal-appell tagħhom, l-appellanti jallegaw applikazzjoni żbaljata, mid-digriet tal-Qorti Ġenerali tas-7 ta’ Ottubru 2022, Kawża T-101/22, tar-rekwiżiti ta’ locus standi attiva previsti fir-raba’ paragrafu tal-Artikolu 263 TFUE, ibbażata fuq l-argumenti sussegwenti: 1.
Ir-Regolamenti Delegati kkontestati jaffettwaw direttament l-isfera ġuridika tal-appellanti peress li ma humiex l-Istati Membri li ddeċidew li ċ-ċertifikati jiskadu 270 jum mit-tlestija tas-serje ta’ tilqim primarju.
Huma r-Regolamenti Delegati approvati mill-Kummissjoni li jiddeċiedu dan u li, barra minn hekk, jikkawżaw dan it-telf awtomatiku ta’ validità. 2.
Ir-Regolamenti Delegati jinvalidaw awtomatikament u mingħajr neċessità ta’ intervent minn ebda Stat Membru l-validità taċ-ċertifikati ta’ tilqim sakemm id-detenturi tagħhom ma jaċċettawx li jitlaqqmu bid-doża booster, fatt li jikkostitwixxi miżura ta’ impożizzjoni indiretta tat-tilqima li jaffettwa l-isfera ġuridika tal-appellanti.
(1) (2)
ĠU 2021, L 458, p. 459.
ĠU 2022, L 102, p. 8.
Talba għal deċiżjoni preliminari mressqa mill-Okresní soud Praha-západ (ir-Repubblika Ċeka) fit-13 ta’ Diċembru 2022 – Nárokuj s.r.o. vs EC Financial Services (Kawża C-755/22, Nárokuj) (2023/C 94/23) Lingwa tal-kawża: iċ-Ċek Qorti tar-rinviju Okresní soud Praha-západ
Partijiet fil-kawża prinċipali Rikorrent: Nárokuj s.r.o.
Konvenut: EC Financial Services, a.s.